Ironika li qed nikteb dwar il-bżonn li tieqaf meta dil-bloggata stess hi l-bidu ta' lista ma tispiċċa qatt. Kieku idealment, kienet tkun fl-aħħar għax mhix prijorità imma fl-istess waqt ħassejt il-bżonn li niktibha. Hi diżgrazzja li ma tkunx taf tieqaf għal ftit u hi diżgrazzja ikbar li ma tkunx taf meta għandek tieqaf. Xi drabi l-qari għall-gost isir biċċa xogħol oħra li għandha bżonn issir u mixja fil-kampanja ssir kapriċċ. U f'dan kollu hemm diżgrazzja ikbar; li naċċettaw li l-ħajja hi mgħaġġla u allura kulħadd maqbud f'rutina li ma jistax jieqaf minnha. Huwa għalhekk li l- orazzjoni akkademika ta' Prof. Mark-Anthony Falzon waqt il-gradwazzjoni tagħmel ħafna sens. Din l-orazzjoni tibda hekk: Prof. Falzon juża l-kelma idle li l-eqreb tifsira għaliha bil-Malti naħseb li hi 'ma tagħmel xejn.' Fl-orazzjoni tiegħu hemm l-idea ta' investiment f'ħin li fih ma tkun qed tagħmel xi ħaġa billi ma tagħmel xejn jew aħjar li waqt li ma tkun qed tagħmel xejn, tkun qed tagħmel xi ħaġa, ngħidu aħna tosserva. Fi kliemu stess: Nietzche jikteb dwar l-osservazzjoni li jagħmel il-moħħ artistiku biex permezz tagħha jħarreġ lilu nnifsu għall-ħajja: Kultant trid tħalli l-ħajja għaddejja biex tapprezza l-ħajja stess, ma tridx tisfurzaha wisq. Kultant li trid tisforza hija l-waqfa. Bħalma kelli l-ġimgħa li għaddiet... jekk hu minnu l-bniedem jaħdem daqs kelb, mela allura ma jagħmel xejn dawn qed isiru tradizzjoni tal-Milied li taħli l-ħin ma' xi ħaddieħor ifisser investiment doppju PS. Għandi t-tentazzjoni nemmen li l-post li semma Prof. Falzon biex wieħed jitgħażżen fih ("Every home should have its dolittle corners where one can read, talk, write or simply sit around...") huwa dan. Forsi wasal iż-żmien li nerġa' nitgħażżen u fil-quċċata tal-lista nniżżel xi ħaġa bħal 'Oħloq spazju biex titgħażżen fih!' L-għażż it-tajjeb (u dan ifakkarni li hemm teżi tistenna...) Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
għall-għażż ma ħsibtx f'isem